Pjotr Durnovo

Pjotr Pavlovitš Durnovo (vene keeles Пётр Павлович Дурново; 6. detsember (ukj 18. detsember) 1835 − 19. august 1919 Petrograd) oli Venemaa keisririigi sõjaväelane (jalaväekindral) ja riigitegelane. 1866−1870 oli ta Harkovi ja 1872−1878 Moskva kuberner. Moskva kindralkuberner 1905. aasta juulist novembrini. Udellide departemangu juhataja 1882−1884. Riiginõukogu liige (1904).

Elulugu
Päritolu ja haridustee
pisi|120px|left|Durnovo suguvõsa vapp
Põlvnes vanast aadlisuguvõsast. Ta oli keiserliku õukonna õuemeistri Pavel Dmitrijevitš Durnovo (1804−1864) noorem poeg. Tema ema vürstinna Aleksandra Petrovna Volkonskaja (1804−1859) oli kindralfeldmarssal hiilguslik vürst Pjotr Volkonski tütar. Sai koduhariduse. Seejärel astus Paažikorpusesse, kus sai 1843. aastal kammerpaažiks. Sooritas kooli juures 1853. aastal eksamid, pärast mida astus sõjaväeteenistusse.

Sõjaväeteenistus
Sai korneti auastme ja määrati teenima kavalergardide polku. Peagi suunati ta õppima Keiserlikku sõjaväeakadeemiasse (hilisem Nikolai Kindralstaabi Akadeemia), mille lõpetas 1855. aastal. Samal aastal määrati ta kindralstaapi ja komandeeriti Soomes asuvate vägede juhataja käsutusse. Võttis osa Krimmi sõjast, kus osales Sveaborgi kindluse kaitsmisel. Alates 1856. aastast teenis kaardiväe kindralstaabis. 1859. aastal sai temast keisri tiibadjutant. Ta komandeeriti Kaukaasia armee ülemjuhataja vürst Barjatinski käsutusse ja ta osales sõjategevuses mägilaste vastu.

Surm
Suri 1919. aastal Petrogradis 83 aasta vanuses kopsupõletikku ja maeti Aleksander Nevski suurkloostri kalmistule.

Auastmed
 Aasta Kuupäev Auaste 1853 13. august kornet 1857 23. aprill porutšik 1860 3. aprill kindralstaabi staabikapten 1862 17. aprill kapten 1864 29. aprill polkovnik 1866 29. november kindralmajor 1876 30. august kindralleitnant 1890 30. august jalaväekindral

Tunnustus
Venemaa autasud
40px Püha Anna ordeni IV klass (29. september 1855)
40px Püha Vladimiri ordeni IV klass (30. august 1861)
40px Püha Stanislavi ordeni II klass (23. aprill 1863)
40px Püha Anna ordeni II klass (22. november 1865)
40px Püha Stanislavi ordeni I klass (27. detsember 1868)
40px Püha Anna ordeni I klass (30. august 1870)
40px Püha Vladimiri ordeni II klass (27. jaanuar 1874)
40px| Valge Kotka orden (1878)
40px Püha Aleksander Nevski orden (15. mai 1883, briljandid 13. august 1903)
40px Püha Vladimiri ordeni I klass (19. veebruar 1911)

Välismaa autasud
40px Rootsi Mõõgaorden (1860)
40px Preisimaa Punase Kotka ordeni III klass (1861)
40px Pärsia Lõvi ja Päikese ordeni I klass (1873)
40px Austria Raudkrooni ordeni I klass (1874)
40px Preisimaa Punase Kotka ordeni II klass koos tähega (1874)
40px Rootsi Põhjatähe ordeni suurrist (1875)
40px Itaalia Raudkrooni ordeni I klass (1876)
40px Taani Dannebrogi ordeni suurrist (1876)
40px Kreeka Lunastaja ordeni I klass (1876)
40px Montenegro Vürst Danilo I ordeni I klass (1882)
40px Bulgaaria Püha Aleksandri ordeni I klass (1884)
40px Bulgaaria Teenete ordeni I klass (1886)
40px Prantsusmaa Auleegioni ordeni suurohvitseririst (1899)

Isiklikku
Naitus õuepreili vürstinna Maria Vassiljevna Kotšubeiga (1848−1894), kes oli arheoloog ja numismaatik vürst Vassili Viktorovitš Kotšubei (1812−1850) tütar. Sellest abielust sündis kaks last. Poeg Pavel (1872−1909) teenis mereväes ja suri 2. järgu kapteni auastmes. Tema õde Aleksandra (1878−1951) oli õupreili. Ta abiellus Ukraina viimase hetmani Pavlo Skoropadskiga.
pisi|130px|Pjotr Durnovo abikaasa Maria Vassiljevna Durnovo (sündinud vürstinna Kotšubei) (1848−1894)

Välislingid
Pjotr Durnovo teenistuskäik saidil grwar.ru

Kategooria:Venemaa keisririigi jalaväekindralid
Kategooria:Venemaa keisririigi Riiginõukogu liikmed
Kategooria:Venemaa keisririigi sõjaväelased
Kategooria:Durnovod
Kategooria:Punase Kotka II klassi ordeni kavalerid
Kategooria:Punase Kotka III klassi ordeni kavalerid
Kategooria:Püha Aleksander Nevski ordeni kavalerid
Kategooria:Püha Anna IV klassi ordeni kavalerid
Kategooria:Püha Anna II klassi ordeni kavalerid
Kategooria:Püha Anna I klassi ordeni kavalerid
Kategooria:Püha Vladimiri I klassi ordeni kavalerid
Kategooria:Püha Vladimiri II klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Stanislavi I klassi ordeni kavalerid
Kategooria:Püha Stanislavi II klassi ordeni kavalerid
Kategooria:Sündinud 1835
Kategooria:Surnud 1919